इराक में मस्जिद के बाहर विस्फोट, 17 की मौत  
इराक के तिकरित शहर में एक मस्जिद के बाहर हुए बम विस्फोट में 17 लोगों की मौत हो गई और 50 अन्य घायल हो गए।
इराक के तिकरित शहर में एक मस्जिद के बाहर हुए बम विस्फोट में 17 लोगों की मौत हो गई और 50 अन्य घायल हो गए।  अधिकारियों ने बताया कि विस्फोट जुमे की नमाज के ठीक बाद हुआ। घायलों में प्रांतीय सरकार के दो सदस्य और एक पुलिस अधिकारी भी शामिल था। शहर के एक अस्पताल के चिकित्सक ने 17 लोगों के मारे जाने की पुष्टि की है। बम को मस्जिद के मुख्य दरवाजे पर एक पीपे में छिपा कर रखा गया था।